O murciacalo chato gran u murciacalo de ferratura gran (Rhinolophus ferrumequinum (Schreber, 1774)) ye un mamifero d'a orden d'os Chiroptera y familia Rhinolophidae que con una longaria maxima de siet centimetros (sin a suya coda) y una envergadura de dica 40 centimetros, ye a especie europea de murciacalo de ferradura mas gran. Lo peso ye de 17 a 30 g. En a parti superior tien un pelache tintau de pardo grisenco, liucherament royenco, que cambeya a blanco grisenco debaixo. Ista especie ye facil y clarament identificable per a suya grandaria y la formación d'o naso en o tozuelo.

A especie ye sedentaria, per un regular viacheya dica 30 kilometros entre os adormideros d'hibierno y verano, y lo desplazamiento mas luengo rechistrau ye de 180 km. As freqüencias emplegadas per ista especie de murciacalo pa la ecolocalización se troban entre 69 y 83 kHz, tienen a mayor enerchía a 81 kHz y tienen una durada promeyo de 37,4 ms.

Subespecies
R. f. cretiam (Iliopoulou-Georgudaki y Ondrias, 1985).
R. f. ferrumequinum (Schreber, 1774).
R. f. irani (Cheesman, 1921).
R. f. korai (Kuroda, 1938).
R. f. nippon (Temminck, 1835).
R. f. proximus (Andersen, 1905).
R. f. tragatus (Hodgson, 1835).
Rhinolophus ferrumequinum